پیما

پیما کا لفظ اردو ویکیپیڈیا پر انگریزی -meter کے متبادل کے طور پر اختیار کیا گیا ہے۔ عربی، اردو اور فارسی تینوں زبانوں کی لغات میں meter کے بطور لاحقہ آنے والے مفہوم (یعنی پیمائش (کرنے والے)) کے متبادل کے طور پر ---- مقیاس ---- کا لفظ بھی ملتا ہے۔ایک اردو لغت میں لفظ مقیاس کا اندراج۔ اردو میں لفظ پیما عام طور پر ؛ سر کرنے، عبور کرنے اور رسائی پانے والے کے لیے آتا ہے۔ایک اردو لغت میں لفظ پیما کا اندراج۔ جبکہ پیمائی کا لفظ سر کرنا اور عبور کرنا وغیرہ کی کیفیت کے معنوں میں آتا ہے۔ حوالہ 2 میں درج کردہ لفظ پیما کا یہ مفہوم ایک محدود استعمال کو بیان کرتا ہے جبکہ اسی حوالہ میں اس لفظ کا فارسی سے تعلق بھی درج ہے اور اگر فارسی میں حروف ابجد کی اسی ترتیب، پیما کو دیکھا جائے تو اس کا اندراج مذکورہ بالا استعمال کے ساتھ ساتھ پیمانہ، پیمانی اور پیمائش یعنی -meter کے لیے بھی آتا ہے۔ مثال کے طور پر فارسی میں planimeter کے لیے سطح پیما، geometer کے لیے زمین پیما اور pedometer کے لیے قدم پیما کے الفاظ آتے ہیںایک فارسی لغتِ آن لائن  جہاں متن میں درج متعلقہ الفاظ کو تلاش کیا جا سکتا ہے۔ اسی طرح metry کے لیے پیمائی کا لفظ بھی لغات میں مروج ہے۔ اس توضیح کے بعد یہ بات باآسانی معلوم ہوجاتی ہے کہ ویکیپیڈیا پر meter لاحقہ کے لیے مقیاس کی بجائے پیما کا استعمال درست طور پر کیا گیا ہے اور یہ لفظ پیما، پیمائش سے، مقیاس کی نسبت زیادہ براہ راست ہے۔

 حوالہ جات 

زمرہ:پیمائش
زمرہ:طبیعیات